《共乐台》
宋代·李洪

鳞差万瓦拱层台，暇日登临亦乐哉。
桃李成蹊春未到，江山如乐国多才。
倦游难效登楼赋，胜概常遭俗驾回。
好是清宵携客醉，云间两两近三台。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。